stanford-oval/wikipedia huggingface dataset:
พระนางวิสุทธิเทวี
พระประวัติ > เสวยราชย์

พระเมกุฏิสุทธิวงศ์และพระยากระมลเจ้าผู้ครองเมืองเชียงแสนร่วมกันคิดกบฏต่อกรุงหงสาวดี เพราะไม่ยอมส่งทัพช่วยพม่ารบกับอาณาจักรอยุธยาเมื่อคราวสงครามช้างเผือกในปี พ.ศ. 2016 โดยมีเจ้าเมืองเชียงราย เจ้าเมืองน่าน และเจ้าเมืองลำปางร่วมก่อกบฏด้วยโดยมีสมเด็จพระไชยเชษฐาธิราช พระมหากษัตริย์ล้านช้างทรงสนับสนุน หลังพม่าเสร็จศึกที่อาณาจักรอยุธยาก็ยกทัพขึ้นมาปราบล้านนาอีกครั้ง บรรดาเจ้าเมืองต่าง ๆ ที่เคยลุกขึ้นมาต่อต้านกลับพากันหลบลี้ไปล้านช้างเสียหมดยกเว้นพระเมกุฏิที่ยอมสวามิภักดิ์แต่โดยดีและจัดบรรณาการมาถวาย ทว่าความผิดที่พระเมกุฏิฝ่าฝืนการปฏิบัติคำสั่งถือเป็นโทษร้ายแรง เป็นเหตุให้พระเจ้าบุเรงนองถอดพระเมกุฏิสุทธิวงศ์ออกจากพระราชบัลลังก์ล้านนาและพาตัวไปหงสาวดีเป็นการลงทัณฑ์ แล้วพระราชทานตำหนักขาวให้ประทับ ดังปรากฏใน พระราชพงศาวดารพม่าฉบับหอแก้ว ที่กล่าวถึงปี พ.ศ. 2110 ความว่า (คำอธิบายในวงเล็บเป็นของ รศ. ดร. สุเนตร ชุตินธรานนท์)
"...ได้ทรงพระกรุณาโปรดเกล้าพระราชทานตำหนักให้กับนะระปะติเจ้าเมืองแพร่ ๑ อะวะนะระปะติจีสู ๑ [นะระปะติสีตู] พระสังข์เจ้าเมืองเชียงใหม่ ๑ [ที่ถูกต้องคือพระตาน มาจากคำว่าเจ้าขนานแม่กุ] พระสาธิราชพระเจ้ากรุงศรีอยุธยา [พระเธียรราชา] แล้วพระราชทานเครื่องอุปโภคบริโภคเป็นอันมาก..."
หลังจากนั้นพระเจ้าบุเรงนองจึงตั้งพระนางวิสุทธิเทวี ขัตติยนารีผู้มีเชื้อสายราชวงศ์มังรายครองล้านนาสืบต่อไป ซึ่ง ดร. สุเนตร ชุตินธรานนท์ได้สันนิษฐานว่าพระนางวิสุทธิเทวีนี้คือพระราชชนนีของพระเมกุฏิ โดยให้เหตุผลว่าเป็นหลักประกันเพื่อมิให้เจ้าแผ่นดินล้านนาพระองค์ใหม่คิดแข็งเมืองต่อพม่า เพราะฝ่ายพม่าได้ยกไพร่พลและขุนนางรามัญไปอยู่ในเมืองเชียงใหม่เสียด้วย ดังปรากฏใน พงศาวดารโยนก ความว่า
"...แล้วตั้งราชเทวีอันเป็นเชื้อสายเชียงใหม่แต่ก่อนทรงนามพระวิสุทธิเทวีขึ้นเป็นราชินีครองเมืองนครเชียงใหม่สืบไป ให้ขุนนางรามัญอยู่เป็นข้าหลวงกำกับเมือง..."
เมื่อพระนางวิสุทธิเทวีได้ขึ้นเสวยราชสมบัติก็เมื่อพระองค์ชราภาพแล้ว หลังพระองค์ครองราชย์ได้เพียง 14 ปีก็พิราลัย โดยมีหลักฐานจากโคลงมังทรารบเชียงใหม่ที่ได้ระบุไว้ในโคลงบทที่ 13 ที่ได้กล่าวถึงพระนางวิสุทธิเทวีที่ยืนยันเกี่ยวกับการครองราชย์เมื่อชราภาพ และทำบุญเป็นประจำ ความว่า
| 0 | 1 | 2 |
| --- | --- | --- |
| มหาอัคคราชท้าว |  | เทวี |
| ยามหงอกกินบุรี |  | ถ่อมเถ้า |
| ทำทานชู่เดือนปี |  | ศีลเสพ นิรันดร์เอ่ |
| เห็นเหตุภัยพระเจ้า |  | ราชรู้อนิจจา |
แม้จะอยู่ภายใต้การปกครองของพม่า แต่พระองค์ยังมีบทบาททางการเมืองค่อนข้างสูงโดยมีหลักฐานจากแหล่งต่าง ๆ มายืนยันจากพระนามที่ปรากฏ ดังนี้ สมเด็จพระมหาเทวีเจ้า ผู้ทรงเป็นใหญ่ (จารึกที่ฐานพระพุทธรูปวัดชัยพระเกียรติ), มหาอัครราชท้าวนารี (โคลงมังทรารบเชียงใหม่), พระนางมหาเทวี (พงศาวดารเชียงใหม่ฉบับภาษาพม่า), สมเด็จพระมหาราชเทวีบรมพิตรพระเป็นเจ้าอยู่หัว (ตราหลวงกุหลาบเงิน พ.ศ. 2110) และ มหาเทวี (ตำนานเมืองลำพูน) พระนางวิสุทธิเทวีมีพระสถาภาพเป็นมหาเทวีผู้ทรงอำนาจสูง ทรงผ่านการราชาภิเษกสองครั้ง พระองค์มีพระราโชบายเพื่อประคับประคองบ้านเมืองให้อยู่รอดตลอดรัชสมัยของพระนางที่ให้ความร่วมมือกับพม่า พระนางจึงได้รับการยอมรับจากกษัตริย์พม่า รวมทั้งขุนนางพม่าที่รั้งเมืองเชียงใหม่ ดังการพบเมื่อคราวมีการหล่อพระพุทธรูปเมืองรายเจ้า พ.ศ. 2108 พระองค์ได้รับเกียรติจากแม่ทัพพม่า ข้าหลวงชาวอังวะและหงสาวดีที่มาประจำการในเชียงใหม่ พระนางได้รับเกียรติเข้าร่วมทำบุญในฐานะ สมเด็จพระมหาเทวีเจ้าผู้ทรงเป็นใหญ่ในนพบุรี
พระประวัติ > พิราลัย

พระนางวิสุทธิเทวีพิราลัยเมื่อ พ.ศ. 2121 โดยใน ตำนานเมืองลำพูน กล่าวถึงมหาเทวีที่กิน 14 ปีก็พิราลัย ดังความว่า "...ในปีร้วงไค้ ได้อาราทนาราชภิเสก ๒ หน มหาเทวีรักษาเมืองเชียงใหม่ได้ ๑๔ ปี สุรคุตในปีเปิกยี..." พระนางได้รับการถวายเกียรติยศโดยสร้างปราสาทเป็นที่ตั้งพระศพตั้งบนหลังนกหัสดีลิงค์ และใช้ช้างลากปราสาทศพ โดยเจาะกำแพงเมืองออกไปฌาปนกิจที่วัดโลกโมฬี ถือกันว่าการทำศพครั้งนี้เป็นแบบอย่างการปลงศพเจ้านายเมืองเหนือสืบมา ดังปรากฏความใน พงศาวดารโยนก ความว่า
"นางวิสุทธิราชเทวีผู้ครองนครพิงค์เชียงใหม่ถึงพิราลัย พระยาแสนหลวงแต่งการศพทำเป็นพิมานบุษบก ตั้งบนหลังนกหัสดินทร์ขนาดใหญ่รองด้วยเลื่อนแม่สะดึง เชิญหีบพระศพขึ้นไว้ในบุษบกนั้น แล้วฉุดชักไปด้วยแรงคชสาร เจาะพังกำแพงเมืองไปถึงทุ่งวัดโลก ก็กระทำฌาปนกิจถวายพระเพลิง ณ ที่นั่น เผาพร้อมทั้งรูปสัตว์และวิมานที่ทรงศพนั้นด้วย จึงเป็นธรรมเนียมลาวในการปลงศพเจ้าผู้ครองนครทำเช่นนี้สืบกันมา"
และแม้พระนางวิสุทธิเทวีอยู่ภายใต้การปกครองของพม่า แต่พระนางก็ได้รับการปฏิบัติอย่างสมพระเกียรติ ด้วยพระอัจฉริยภาพในการดำเนินนโยบายด้านการปกครองอย่างระมัดระวังและประนีประนอมแต่ก็รักษาพระเกียรติยศไว้อย่างสมบูรณ์จนสิ้นรัชกาล
พระราชกรณียกิจ > การศาสนา

ในตำนานพระธาตุจอมทอง ได้กล่าวถึง ปี พ.ศ. 2099 ช่วงรัชสมัยของพระเจ้าเมกุ ซึ่งกษัตริย์และพระราชมารดาได้อัญเชิญพระบรมธาตุจอมทองเข้าไปพระราชวังที่เชียงใหม่ด้วยความเลื่อมใสจึงถวายข้าวของเงินทอง และกัลปนาคนเป็นข้าวัดพระธาตุจอมทอง ดังปรากฏในความหน้าลานที่ 58-59 ปริวรรตความว่า
“...เมื่อนั้น พระราชบุตต์เจ้าอยู่เกล้าอยู่หัวตนเปนพระองค์ราชมาดามหาเทวี เจ้าทัง 2 พระองค์แม่ลูกทรงราชสัทธาจิ่งนิมนต์พระมหาธาตุเจ้าจอมทองเมือยังหดสรงในราชวัง ยินดีด้วยพระมหาธาตุเจ้าทัง 2 แม่ลูกก็หื้อยังมหาทานอันใหย่ คือว่า ข้าวของ เงินฅำ ข้าฅน ไร่นาที่ดิน ย่านน้ำ เครื่องทาน ขันสรง โกฎแก้วใส่ฅำประดับด้วยแก้วคอวชิระเพก (เพชร) และธารารับน้ำสรงแลสัพพเครื่องแหทังมวลอันพระรัตนราชเจ้าหื้อทานแล้วแต่ก่อน พระเป็นเจ้าทังสองแม่ลูกก็ซ้ำหื้อทานแถมเปนถ้วน 2 จิ่งพระราชอาชญาแก่มหาเสนาผู้ใหย่ทัง 4 คือว่า แสนหลวง สามล้าน จ่าบ้าน เด็กชาย ว่า ตั้งแต่นี้ไปพายหน้า ข้าพระเจ้าจอมทองนี้อย่าได้ใช้สอย...”
แต่อย่างไรก็ตามพระนางวิสุทธิเทวีได้ปฏิบัติตนในฐานะกษัตรีย์ที่ดี ยังสามารถทำบุญสร้างวัด และกัลปนาผู้คนและที่ดินถวายเป็นสมบัติในพระพุทธศาสนาเช่นเดียวกับกษัตริย์องค์ก่อน ดังพบพระนางสร้างวัดราชวิสุทธาราม (หรือ วัดหลวงบ้านแปะ) ในเขตจอมทองใน พ.ศ. 2110 และได้ทำตราหลวงหลาบเงินเพื่อไว้คุ้มครองชาวบ้านรากราน, กองกูน, ป่ารวก, อมกูด และบ้านแปะบก ทั้งคนลัวะและคนไทย(ไทยวน หรือชาวล้านนา) ให้เป็นข้าวัดทำหน้าที่ทางพุทธศาสนา ห้ามนำมาใช้งานใด ๆ เนื่องจากได้พระราชทานวัดแล้ว โดยในสมัยของพระเจ้าตลุนมิน หรือพระเจ้าสุทโธธรรมราชา ได้กวาดต้อนเชลยจากเชียงใหม่ พบว่ามีข้าวัดราชวิสุทธารามติดไปด้วย เมื่อพระองค์ทราบจึงได้สั่งให้ปล่อยตัวคืนกลับมาทุกคน ดังในบันทึกวัดบ้านแปะความว่า
“ เมื่อปีเถาะ นพศก จุลศักราช ๙๒๙ (ตรงกับ พ.ศ. ๒๑๑๐) เดือน ๙ เหนือขึ้น ๑๕ ค่ำ ว่า"...ปีเมืองเหม้า เดือน ๙ ออก ๑๕ ค่ำ มื้อระวายสัน วันเปิกเสด สมเด็จพระมหาราชเทวี บรมบพิตร พระเป็นเจ้าตนเป็นพระ สถิตโรง จิ่งปลงอาชญาใส่หัว แสนหลวงดาบเรือนดวง หมื่นหลวงเชา หมื่นต้องแต้มยี ว่าหื้อแปงตราหลาบเงินดวงนี้ ไว้รักษาชาว รากราน กองขรูน ป่ารวก อมขรูด แปะบก ในยางนี้ ทั้งลัวะทั้งไทย เขาหากเป็นข้า ราชทานมาเฝ้าวัดวิสุทธาราม ปาง มี ๗ คนส่วยเบี้ย คำขา ก็ดี ฝุ่นฝอยอันเกิดมีในแผ่นดินราชทานทั้งมวล ก็ดี ค่านาบ้านแปะ ๕๐๐ เงินชุปี ก็ดี เป็นราชทานอุปการะในวัดวิสุทธารามชุปี เจ้าแคว่น เจ้าฟ่อน อย่ากลั้ว อย่ากวน อย่าเอาส่งหาบ อยู่มื้อ ทือครัว อย่าใส่หญ้าช้างหญ้าม้าแก่เขา หื้อไว้ได้การตามพระราชอาชญาอันใดบ่ใช่การวัด เป็นการศึก เวียก รังพา อย่าใส่ อย่าแต่งหื้อแก่เขา เหตุเขาทั้งหลายเป็นข้าน้ำหยาดราชทาน..."
พระราชกรณียกิจ > การต่างประเทศ

ในช่วงรัชสมัยของพระนาง พระนางได้ยอมรับและสนับสนุนพระราชอำนาจของราชสำนักบุเรงนองตลอดรัชกาลซึ่งแตกต่างจากนโยบายของท้าวแมกุ มีหลักฐานปรากฏอย่างชัดเจนว่าพระนางได้จัดทัพล้านนาไปช่วยพม่าทำศึก โดยเฉพาะเมื่อคราวตีกรุงศรีอยุธยา พ.ศ. 2112 ดังปรากฏในพระราชพงศาวดารกรุงศรีอยุธยา ระบุว่า
“...พลพระเจ้าหงสาวดียกมาครั้งนั้น คือพลพม่ามอญในหงสาวดี อังวะ ตองอู เมืองปรวน และเมืองประแสนิว เมืองกอง เมืองมิต เมืองตะละ เมืองหน่าย เมืองอุมวง เมืองสะพัว บัวแส และเมืองสรอบ เมืองไทยใหญ่ อนึ่งทัพเชียงใหม่นั้น พระเจ้าเชียงใหม่ประชวร จึงแต่งให้พระแสนหลวงพิงชัย เป็นนายกองถือพลลาวเชียงใหม่ทั้งปวงมาด้วยพระเจ้าหงสาวดีเป็นทัพหนึ่ง...”
และในปี พ.ศ. 2117 เชียงใหม่ได้ส่งทัพไปปราบล้านช้างเวียงจันทน์สองทัพ
เป็นไปได้ว่า พระนางวิสุทธิเทวีทรงยึดมั่นในความจงรักภักดีต่อพระเจ้าบุเรงนองที่สอดประสานกับนโยบายของผู้ปกครองพม่าที่มุ่งประคับประคองมิตรภาพของสองอาณาจักรให้ยั่งยืน พม่าจึงไม่แทรกแซงปรับเปลี่ยนจารีตท้องถิ่น แต่ยังศึกษาและปกปักจารีตท้องถิ่น ซึ่งส่งผลทางอ้อมต่อการคงไว้ซึ่งความอยู่รอดของบ้านเมือง อาณาราษฎร และคงอยู่ซึ่งอำนาจของพระนางเอง ถึงแม้ว่าพระราชอำนาจของพระนางจะมีขีดจำกัด แต่ด้วยพระอัจฉริยภาพหยั่งรู้สถานการณ์ แม้ว่าโครงสร้างราชวงศ์จะขาดความมั่นคงแต่ล้านนาก็จะคงอยู่ได้ด้วยพระราชอำนาจและบารมีของพระเจ้าบุเรงนอง ผู้ที่ซึ่งเจ้าแผ่นดินในรัฐจารีตร่วมสมัยมิอาจแข่งขันได้
อย่างไรก็ตามพระราชอำนาจของพระนางนั้น ยังได้รับการยอมรับจากขุนนางพม่าที่มาปกครองเชียงใหม่ ดังพบการได้รับเกียรติจากแม่ทัพพม่าและข้าหลวงชาวอังวะและหงสาวดีที่ประจำการในเชียงใหม่ เมื่อมีการหล่อพระพุทธรูปเมืองรายเจ้า พ.ศ. 2108 พระนางได้รับเกียรติเข้าร่วมทำบุญในฐานะ "สมเด็จพระมหาเทวีเจ้าผู้ทรงเป็นใหญ่ในนพบุรี"
แหล่งข้อมูลอื่น

แม่ญิงล้านนา. พระนางวิสุทธิเทวี กษัตริย์พระองค์สุดท้ายแห่งราชวงศ์มังราย[ลิงก์เสีย]. สืบค้นเมื่อวันที่ 12 มกราคม 2556
บทความดี ๆ เพื่อชีวิตเสรี & เวทียุติธรรม. เงื่อนงำจำเลยรัก“บุเรงนอง” “สุพรรณกัลยา”VS“วิสุทธิเทวี” โดย เพ็ญสุภา สุขคตะ ใจอินทร์. สืบค้นเมื่อวันที่ 12 มกราคม 2556
| ก่อนหน้า |  | พระนางวิสุทธิเทวี |  | ถัดไป |
| --- | --- | --- | --- | --- |
| พระเมกุฏิสุทธิวงศ์ |  | สามนตราชล้านนา ในฐานะรัฐบรรณาการของอาณาจักรตองอู   (พ.ศ. 2107–2121) |  | นรธาเมงสอ |
มาลีวัลย์ เจมีน่า

| มาลีวัลย์ เจมีน่า |
| --- | --- |

ข้อมูลพื้นฐาน
ชื่อเกิด: มีลาโกรส อาเทนซา คีเมนา
เกิด: 20 ตุลาคม พ.ศ. 2505 (62 ปี)
ที่เกิด: จังหวัดพระนคร ประเทศไทย
แนวเพลง: ป็อป, อาร์แอนด์บี, โซล, แจ๊ส
อาชีพ: นักร้อง
เครื่องดนตรี: กีตาร์, เปียโน, เบส
ช่วงปี: พ.ศ. 2528–ปัจจุบัน
ค่ายเพลง: ไนท์สปอต (2528–2530) จีเอ็มเอ็ม แกรมมี่ (2534–2551)
มาลีวัลย์ เจมีน่า (เกิด 20 ตุลาคม พ.ศ. 2505) ชื่อเล่น มิล่า หรือ มิ้นท์  เป็นนักร้อง Diva แนวหน้าของประเทศไทย สังกัดจีเอ็มเอ็ม แกรมมี่ มีผลงานเพลงตั้งแต่ พ.ศ. 2528 และมีเพลงที่ได้รับความนิยมคือ "ขอเพียงที่พักใจ", "สงสารกันหน่อย", "บัลลังก์เมฆ", "ขอแค่ได้รู้", "ไม่ผิดใช่ไหม", "รู้ไหมทำไม" และ "คิดถึงเหลือเกิน" เป็นต้น
ประวัติ > ชีวิตตอนต้น

มาลีวัลย์ เจมีน่า มีชื่อเต็มว่า มีลาโกรส อาเทนซา คีเมนา (Milagros Atienza Jimena) เกิดเมื่อวันที่ 20 ตุลาคม พ.ศ. 2505 ในครอบครัวนักดนตรีชาวฟิลิปปินส์ที่เข้ามาตั้งถิ่นฐานในไทย บิดามารดาหย่าร้างกันเมื่อเธออายุเพียงสามขวบ มารดาได้สมรสใหม่และย้ายไปอาศัยอยู่ที่ประเทศสเปน เธอจึงอยู่ภายใต้การเลี้ยงดูของบิดาเพียงลำพังจนเมื่อบิดาเสียชีวิตขณะเธอมีอายุได้สิบเก้าปี สำเร็จการศึกษาระดับมัธยมศึกษาจากโรงเรียนนานาชาติร่วมฤดี
เดิมเธอนับถือศาสนาคริสต์นิกายโรมันคาทอลิกตามครอบครัว แต่ภายหลังได้เปลี่ยนไปนับถือศาสนาพุทธ โดยให้เหตุผลว่าส่วนตัวชอบทำบุญ รักษาศีล และภาวนา และเธอยังไปโบสถ์คริสต์เพื่อถวายมิสซาอุทิศกุศลแก่บิดา
ผลงาน

ละครโทรทัศน์ กุหลาบในเปลวไฟ พ.ศ.2535 ททบ.5 (รับเชิญ)
ผลงาน > อัลบั้มเดี่ยว > อัลบั้ม "กับฉัน With Me" (9 มิถุนายน 2529)

สังกัดค่าย Nite Spot Productions Ltd.
เดียวดาย
เถิบมาซิ
หนึ่งใจฉัน
บทเรียน
เมิน
ใจต่างใจ
รักแท้
ดอกไม้มายา
ครั้งหนึ่ง
ฉันมีเพลง
เก็บหัวใจ
เพียงผ่านไป
ผลงาน > อัลบั้มเดี่ยว > อัลบั้ม "ณ จุดนี้ของหัวใจ" (4 ธันวาคม 2531)

สังกัดค่าย Sound Scale
รักคนที่เขารักเรา
ปล่อยฉันไป
ลายหงษ์
แน่ใจหรือเปล่า
อย่ามารัก
รักครึ่งทาง
ทำไมต้องเป็นเรา
ฉันไม่บอก
เข็ดเสียแล้ว
นั่นคือฉัน
ผลงาน > อัลบั้มเดี่ยว > อัลบั้ม "ครั้งหนึ่ง...ครั้งนั้น...กับ" (มีนาคม 2537)

สังกัดค่าย ท็อปไลน์มิวสิค
เธอเพียงผู้เดียว
นึกถึงฉัน
ใคร
ห้องสีเทา
หนึ่งใจฉัน
ใจต่างใจ
เดียวดาย
เถิบมาชิ
คนแปลกหน้า
รักแท้
ดอกไม้มายา
ผลงาน > อัลบั้มเดี่ยว > อัลบั้ม "ปรารถนาและอารมณ์" (5 กันยายน 2534) (รีมาสเตอร์ใหม่ พ.ศ. 2551)

สังกัดค่าย จีเอ็มเอ็ม แกรมมี่
ขอเพียงที่พักใจ
บทเรียนสุดท้าย
แค่บอกเสียใจ
ไปให้ไกล
หาไม่เจอ
เล็กๆ น้อยๆ feat. ปั่น ไพบูลย์เกียรติ เขียวแก้ว
สงสารกันหน่อย
รู้ใจฉันบ้าง
เธอเท่านั้น feat. ชรัส เฟื่องอารมย์
รักปลอมๆ
ปลิดปลิว
ผลงาน > อัลบั้มเดี่ยว > อัลบั้ม "คืนวันพระจันทร์เป็นใจ" (30 กรกฎาคม 2536)

สังกัดค่าย จีเอ็มเอ็ม แกรมมี่
ขอแค่ได้รู้
กลับมานะ feat. ปั่น ไพบูลย์เกียรติ เขียวแก้ว
คิดถึงเหลือเกิน
รู้ไหมทำไม
ไม่มีใครอีกแล้ว
อีกสักครั้ง
อย่า...หยุด
น้ำตา
ไม่พอ
เก็บไว้ในใจ
ผลงาน > อัลบั้มเดี่ยว > อัลบั้ม "เพลงของเขา...ใต้เงาพระจันทร์ " (22 มีนาคม 2538)

สังกัดค่าย จีเอ็มเอ็ม แกรมมี่
ก็เคยสัญญา (ต้นฉบับ อัสนี-วสันต์)
ปราสาททราย  (ต้นฉบับ สุรสีห์ อิทธิกุล)
ทำใจลำบาก (ต้นฉบับ ธเนศ วรากุลนุเคราะห์)
เจ็บไปเจ็บมา  (ต้นฉบับ เจ เจตริน วรรธนะสิน)
ยินยอม  (ต้นฉบับ อัสนี-วสันต์)
คาใจ (ต้นฉบับ เจ เจตริน วรรธนะสิน)
รักเธอเสมอ  (ต้นฉบับ อัสนี-วสันต์)
ขอบใจจริงๆ (ต้นฉบับ เบิร์ด ธงไชย แมคอินไตย์)
ปาฏิหาริย์ (ต้นฉบับ ทรงสิทธิ์ รุ่งนพคุณศรี)
หมั่นคอยดูแลและรักษาดวงใจ (ต้นฉบับ เบิร์ด ธงไชย แมคอินไตย์)
ผลงาน > อัลบั้มเดี่ยว > อัลบั้ม "Voice From the Heart เสียงจากหัวใจ" (30 พฤษภาคม 2539)

สังกัดค่าย จีเอ็มเอ็ม แกรมมี่
เสียงจากหัวใจ
ได้ยินแล้ว
น้ำตาเทียน
มันไม่จริง
เหตุผลสักข้อ
แค่ความทรงจำ
อย่าใกล้กันเลย
มันเป็นไปแล้ว
สายน้ำ
ขอเวลา
ผลงาน > อัลบั้มเดี่ยว > อัลบั้ม "รู้ไหม...? ไม่เคยลืมเธอ" (4 เมษายน 2540)

สังกัดค่าย จีเอ็มเอ็ม แกรมมี่
ไม่เคยลืมเธอ
คนดีของฉัน
ขอร้อง
ฉันไม่แพ้
ก่อนที่มันจะสาย
ยังรักแต่เธอ
เก็บเธอไว้
จะทำอย่างไร
รู้ไหม...?
อยากยอมแพ้ (ORCHESTRA VERSION)
ผลงาน > อัลบั้มเดี่ยว > อัลบั้ม "ที่รัก...เรายังรักกันใช่ไหม" (26 กุมภาพันธ์ 2541)

สังกัดค่าย จีเอ็มเอ็ม แกรมมี่
ที่รัก
KISS ME AGAIN
อย่าดีกับฉัน
รักคือรัก
ส่งมาได้ไหม
บอกฉัน
เข้าใจกันแล้ว
รักเธอมากกว่า
แสงไฟ
คืนกลับไป
บอกฉัน (บรรเลง)
ผลงาน > อัลบั้มเดี่ยว > อัลบั้ม "Acoustic เธอผู้เดียว" (26 พฤศจิกายน 2541)

สังกัดค่าย จีเอ็มเอ็ม แกรมมี่
เธอผู้เดียว (ประกอบละครเรื่อง มารยาริษยา)
นึกถึงฉัน
คิดถึงเหลือเกิน
อย่าใกล้กันเลย
ที่สุดของหัวใจ
ไม่ต้องห่วงฉัน  (ต้นฉบับ โลโซ)
รักเธอคนเดียว (ต้นฉบับ นันทนา บุญ-หลง)
รักเธอสุดหัวใจ (ต้นฉบับ ก้อง สหรัถ สังคปรีชา) (ประกอบละคร พิสูจน์รักจากสวรรค์)
เติมใจให้กัน  (ต้นฉบับ ก้อง สหรัถ สังคปรีชา) (ประกอบละคร พริกขี้หนูกับหมูแฮม)
ขอใครสักคน  (ต้นฉบับ ลีโอ พุฒ)
เธอผู้เดียว (ACOUSTIC VERSION)
ผลงาน > อัลบั้มเดี่ยว > อัลบั้ม "ฝากดูแลผู้ชายคนนี้สักคน" (21 ตุลาคม 2542)

สังกัดค่าย จีเอ็มเอ็ม แกรมมี่
ฝากดูแลแทนฉัน
รักกันไปก่อน
ต้องบอกด้วยหรือ
รู้แล้วว่าจะรักใคร
สะพาน
รอยเท้าพ่อ
ปลอบใจไปวันวัน
ฉีกบันทึก
ไม่คิดมากหรอก
ไม่อยากลุกขึ้นจากเตียง
ผลงาน > อัลบั้มเดี่ยว > อัลบั้ม "Vol.12 ฉันรักของฉันจริงๆ" (20 มีนาคม 2544)

สังกัดค่าย แกรมมี่ โกลด์ / จีเอ็มเอ็ม แกรมมี่
ฉันรักของฉันจริงๆ
ไม่อยากเป็นคนสุดท้าย
อย่าโกรธฉัน
เบื่อหรือยัง
ลมเอย
ถ้าเธออยากรู้ (เพลงประกอบละครเรื่อง ไม้แปลกป่า)
หนี้รัก (เพลงประกอบละครเรื่อง หนี้รัก)
ฝังรอยจูบ
สั่งใจไม่ได้
อยากบอกว่ารัก
รักแท้มีไหม
สิ่งที่ฉันเป็น (เพลงประกอบละครเรื่อง ไม้แปลกป่า)
ผลงาน > อัลบั้มเดี่ยว > อัลบั้ม "Second Love" (11 กันยายน 2545)

สังกัดค่าย แกรมมี่ โกลด์ / จีเอ็มเอ็ม แกรมมี่
กลับไปก็เหมือนเดิม
คืนเหงา
ฉันยอมเป็นรอง
รักครั้งสุดท้าย
ประคอง
SECOND LOVE
ไหนว่าไม่รักเขา
เกิดมาเพื่อรักเธอ
แด่เขาและเธอ
ทำได้ยังไง
ผลงาน > อัลบั้มเดี่ยว > อัลบั้ม "Sensation" (20 พฤศจิกายน 2552)

สังกัดค่าย จีเอ็มเอ็ม แกรมมี่
เจ็บได้ ร้องไห้เป็น
ไม่ใช่ความจริง
ไม่อยากรู้ว่าฉันรักใคร
ไม่เคย ไม่จำ
อย่าเสียดาย
100 เหตุผล
ฉันมีค่าแค่ไหน
คน..คนเดียว
ไม่มีที่ไป
เหงา
ผลงาน > อัลบั้มเพลงสากล > อัลบั้ม "Reflections Of Love " (7 กุมภาพันธ์ 2537)

สังกัดค่าย จีเอ็มเอ็ม แกรมมี่
Have i told you lately
Sometimes love just ain' t enough
I have nothing
If we hold on together
Without you
Honesty
You are the sunshine of my life
I will always love you
Loving you
Can' t help falling in love
Groovy kind of love
foolish beat
I don' t wanna talk about it
Hello
ผลงาน > อัลบั้มเพลงสากล > อัลบั้ม "Me & Moments In Time" (1 กุมภาพันธ์ 2549)

สังกัดค่าย จีเอ็มเอ็ม แกรมมี่
I say a little prayer
When will I see you again
Do that to me one more time
Youve got a friend
Lovers concerto
When you say nothing at all
Have I told you lately
Over the rainbow
I only want to be with you
Ill have to say I love you in the song
ผลงาน > อัลบั้มเพลงสากล > อัลบั้ม "Always" (18 ตุลาคม 2553)

Right here waiting
That’s what friend are for
Desperado
I’m stone in love with you
The morning after
Always
Wishing on a star
Just when I needed you most
Love is the answer
How do you keep the music playing
Careless whisper
You take my breath away
ผลงาน > อัลบั้มพิเศษ / รวมเพลงฮิต

อัลบั้ม "มาลีวัลย์ รวมเพลงฮิต" (พ.ศ. 2537) สังกัด จีเอ็มเอ็ม แกรมมี่
อัลบั้ม "ครั้งหนึ่ง...ครั้งนั้น...กับมาลีวัลย์" (พ.ศ. 2537) สังกัด  จีเอ็มเอ็ม แกรมมี่
อัลบั้ม "The very Best of มาลีวัลย์ เจมีน่า" (พ.ศ. 2543) สังกัด จีเอ็มเอ็ม แกรมมี่
อัลบั้ม "Best TV Soundtrack" (พ.ศ. 2545) สังกัด จีเอ็มเอ็ม แกรมมี่
อัลบั้ม "Maleewan Best TV Soundtrack มาลีวัลย์"  (พ.ศ. 2544) สังกัด จีเอ็มเอ็ม แกรมมี่
อัลบั้ม "รวมเพลงฮิตมาลีวัลย์ เจมีน่า" (พ.ศ. 2544) สังกัด ดิจิตอล ออนป้า อินเตอร์เนชั่นแนล จำกัด
อัลบั้ม "The BEST Selected มาลีวัลย์ เจมีน่า" (พ.ศ. 2545) สังกัด จีเอ็มเอ็ม แกรมมี่
อัลบั้ม "ทั้งหมดของความรู้สึก" (พ.ศ. 2549) สังกัด จีเอ็มเอ็ม แกรมมี่
อัลบั้ม "A Corner Of Memories" (พ.ศ. 2550) สังกัด จีเอ็มเอ็ม แกรมมี่
อัลบั้ม "The Piano มาลีวัลย์" (พ.ศ. 2551)  สังกัด จีเอ็มเอ็ม แกรมมี่
อัลบั้ม "เสียงเพลงแสงธรรม 1" (พ.ศ. 2552) ผลงานอิสระ
อัลบั้ม "เสียงเพลงแสงธรรม 2" (พ.ศ. 2552) ผลงานอิสระ
อัลบั้ม "Forever Love Hits By Maleewan" (พ.ศ. 2555) สังกัด จีเอ็มเอ็ม แกรมมี่
อัลบั้ม "Love scenes Love songs Maleewan Jimena" (พ.ศ. 2556) สังกัด จีเอ็มเอ็ม แกรมมี่
อัลบั้ม ''THE MASTERPIECE มาลีวัลย์ เจมีน่า'' (พ.ศ. 2561) สังกัด จีเอ็มเอ็ม แกรมมี่
ผลงาน > ผลงานคาราโอเกะ

2536 มาลีวัลย์ - ปั่น
2536 Soft track 2
2536 Soft track 3
2536 hot vote 5
2536 hot vote 6
2536 hot vote 7
2537 Party 1
2537 Party 2
2537 Party 3
2537 hot vote 8
2538 hot vote 16
2538 ผู้หญิงกับความรัก
2539 Grammy best of the year 1996
2539 hot vote 24
2539 hot vote 25
2539 hot vote 26
2539 hot vote 27
2539 เพลงละคร 1
2540 best female 1
2540 best female 2
2540 hot vote 30
2540 hot vote 33
2540 hot vote 34
2541 เมื่อเธอเสียใจ
2541 hot vote 42
2541 hot vote 43
ผลงาน > โปรเจกต์พิเศษ

อัลบั้ม "งานซนคนดนตรี" ร้องเพลง "ได้อย่างเสียอย่าง" คู่กับ จักรพรรณ์ อาบครบุรี (ต้นฉบับ อัสนี-วสันต์) (พ.ศ. 2536) สังกัด จีเอ็มเอ็ม แกรมมี่
อัลบั้ม "Feminine" ร่วมกับ นันทิดา แก้วบัวสาย และ ศรัณย่า ส่งเสริมสวัสดิ์ (23 มกราคม พ.ศ. 2540) สังกัด จีเอ็มเอ็ม แกรมมี่
อัลบั้ม "Loving you V2K" ร่วมกับ ชรัส เฟื่องอารมย์ และ วิยะดา โกมารกุล ณ นคร (พ.ศ. 2542) สังกัด Any Music
อัลบั้ม "Hurt Actually" คู่กับ สมประสงค์ สิงหวนวัฒน์ (17 มีนาคม พ.ศ.  2553) สังกัด จีเอ็มเอ็ม แกรมมี่
ผลงาน > อัลบั้มรวมศิลปิน

อัลบั้ม "มาลีวัลย์และชรัส" ร่วมกับ ชรัส เฟื่องอารมย์ (19 ต.ค. 2528) สังกัดค่าย WEA
อัลบั้ม "หวานวันวาน มาลีวัลย์ & ทรงสิทธิ์" คู่กับ ทรงสิทธิ์ รุ่งนพคุณศรี (พ.ศ. 2535) สังกัดค่าย Sound Scale
อัลบั้ม "30 th ANNIVERSARY Far East Advertising" ร้องเพลง "สองใจเดียวกัน" คู่กับ จักรพรรณ์ อาบครบุรี (พ.ศ. 2537) สังกัด จีเอ็มเอ็ม แกรมมี่
อัลบั้ม "รวมใจถวายชัย ธ ครองไทย 50 ปี" ร้องเพลง "ชะตาชีวิต" คู่กับ ทาทา ยัง และเพลง "ความฝันอันสูงสุด", "สดุดีมหาราชา", "สรรเสริญพระบารมี" รวมศิลปิน (พ.ศ. 2539) สังกัด จีเอ็มเอ็ม แกรมมี่
อัลบั้ม "ธ สถิตในดวงใจนิรันดร์ 3" ร้องเพลง "Can't you ever see" (พ.ศ. 2539) สังกัด จีเอ็มเอ็ม แกรมมี่
อัลบั้ม "พยงค์ มุกดา..ฝากไว้ในแผ่นดิน ชุดที่ 1 เรียงร้อยคำรัก (เพลงลูกกรุง)" ร้องเพลง "ฉันเป็นของเธอ" (พ.ศ. 2547) สังกัด จีเอ็มเอ็ม แกรมมี่
ผลงาน > ผลงานเพลงที่ร่วมขับร้อง

เพลง "ค่ำนี้" คู่กับ ชรัส เฟื่องอารมย์ (อัลบั้ม: คืนรักที่อบอุ่น ของ ชรัส เฟื่องอารมย์)
เพลง "วันที่ความรักเกิด" คู่กับ ปั่น ไพบูลย์เกียรติ เขียวแก้ว (อัลบั้ม: ปั่นรักอุ่นอุ่น 2 ของ ไพบูลย์เกียรติ เขียวแก้ว)
ผลงาน > เพลงประกอบละคร

เพลง บัลลังก์เมฆ : เพลงประกอบละคร บัลลังก์เมฆ
เพลง ฉันรักของฉันจริงๆ : เพลงประกอบละคร เมืองมายา
เพลง ไม่มีที่ไป : เพลงประกอบละคร ไฟรักอสูร
เพลง หนี้รัก : เพลงประกอบละคร หนี้รัก
เพลง ผ้าขาว : เพลงประกอบละคร เหยื่ออารมณ์
เพลง เหงา : เพลงประกอบละคร ไฟรักอสูร
เพลง ลายหงส์ : เพลงประกอบละคร ลายหงส์
เพลง เธอผู้เดียว : เพลงประกอบละคร มารยาริษยา
เพลง สิ่งที่ฉันเป็น : เพลงประกอบละคร ไม้แปลกป่า
เพลง ไม่ผิดใช่ไหม : เพลงประกอบละคร มงกุฎดอกส้ม
เพลง ถ้าเธออยากรู้ : เพลงประกอบละคร ไม้แปลกป่า
เพลง ขอเพียงที่พักใจ : เพลงประกอบละคร ข้ามเวลาหารัก
เพลง ปาฏิหาริย์ : เพลงประกอบละคร บัวปริ่มน้ำ
เพลง เติมใจให้กัน : เพลงประกอบละคร พริกขี้หนูกับหมูแฮม
เพลง พรุ่งนี้ : เพลงประกอบละคร สงครามนางฟ้า
เพลง สายสัมพันธ์ : เพลงประกอบละคร หยกลายเมฆ
เพลง ความจริง : เพลงประกอบละคร เวียงร้อยดาว
เพลง ขอเพียงที่พักใจ : เพลงประกอบละคร ปีกมงกุฎ
เพลง เพราะฉันคนเดียว : เพลงประกอบละคร ด้ายแดง
ผลงาน > ผลงานคอนเสิร์ต

คอนเสิร์ต Earth Day (ครั้งที่ 1) (2534)
คอนเสิร์ต า สระอา (2534)
คอนเสิร์ต 10 ปี แกรมมี่ (2537)
คอนเสิร์ต ต้นไม้แด่ในหลวง (2539)
คอนเสิร์ต จากเพื่อน พี่ และน้อง แด่เรวัต พุทธินันทน์ (2541)
คอนเสิร์ต ด้วยพลังและกำลังใจ เพื่อโลกใบเดียวกัน FESPIC Games Bangkok '99 (2542)
คอนเสิร์ต พลังแผ่นดิน (2542)
คอนเสิร์ต 10 ปี EXACT (2545)
คอนเสิร์ต The Singer Concert (2551)
คอนเสิร์ต Green Concert#11 Seven Divas (2551)
คอนเสิร์ต Green Concert#12 Greenwave's The Greatest Songs (2553)
คอนเสิร์ต เพราะมีเธอ ร่วมกับ ชรัส เฟื่องอารมย์ (2555)
คอนเสิร์ต Black Night Concert …Beautiful Broken Heart (2556)
คอนเสิร์ต GREEN CONCERT #19 THE LOST LOVE SONGS TO BE CONTINUED (2559)
รางวัลที่ได้รับ

รางวัลที่ 3 Asean Pop Song Festival 1987
รางวัลพระพิฆเนศทองพระราชทาน ครั้งที่ 4 จากเพลง เธอผู้เดียว
สีสันอวอร์ด นักร้องหญิงยอดเยี่ยมประจำปี 2542
แหล่งข้อมูลอื่น

มาลีวัลย์ เจมีน่า ใน วงการเพลง เก็บถาวร 2009-04-28 ที่ เวย์แบ็กแมชชีน
ปรารถนาและอารมณ์ อัลบั้มที่มียอดขายสูงสุดของ มาลีวัลย์ เจมีน่า
มูลนิธิสายใจไทย ในพระบรมราชูปถัมภ์

| --- | --- |

ชื่อย่อ: มูลนิธิสายใจไทยฯ
ก่อตั้ง: 2 เมษายน 1975; 49 ปีก่อน (1975-04-02)
สถานะตามกฎหมาย: มูลนิธิ
วัตถุประสงค์: ช่วยเหลือราษฎรผู้สละชีพเพื่อชาติ
สํานักงานใหญ่: อาคารชัยพัฒนา สวนจิตรลดา พระราชวังดุสิต ถนนราชวิถี แขวงสวนจิตรลดา เขตดุสิต กรุงเทพมหานคร 10303
พิกัด: 13°46′20″N 100°31′21″E﻿ / ﻿13.772235°N 100.522412°E﻿ / 13.772235; 100.522412
ภูมิภาคที่รับผิดชอบ :  ไทย
ภาษาทางการ : ภาษาไทย
ประธานกรรมการบริหาร: สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เว็บไซต์: http://www.saijaithai.or.th/
มูลนิธิสายใจไทย ในพระบรมราชูปถัมภ์ เป็นมูลนิธิที่ก่อตั้งขึ้นตามพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงห่วงใยในความทุกข์ของราษฎรผู้เสียสละชีพเพื่อป้องกันประเทศชาติ ผู้ต้องบาดเจ็บ ทุพพลภาพ จนไม่สามารถประกอบอาชีพได้ดังเดิม พระองค์ได้มีพระราชปรารภถึงระเบียบวิธีการช่วยเหลือผู้สละชีพเพื่อชาติว่านอกเหนือจากเงินช่วยเหลือจากหน่วยราชการ ซึ่งในขณะนั้นต้องผ่านขั้นตอนการพิจารณาเป็นเวลานานแล้ว ยังเป็นจำนวนเงินไม่มากนัก อีกทั้งอาสาสมัครที่บาดเจ็บทุพพลภาพหรือเสียชีวิต จะไม่มีสิทธิ์ได้รับความช่วยเหลือเช่นเพื่อนทหารและตำรวจร่วมสมรภูมิ
วันที่ 2 เมษายน พ.ศ. 2518 อันเป็นวันคล้ายวันพระราชสมภพของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จึงทรงพระกรุณาโปรดเกล้าฯ ให้เชิญทหาร ตำรวจ และราษฎรอาสาสมัครอื่นๆ ที่ได้รับบาดเจ็บจากการปฏิบัติหน้าที่ป้องกันประเทศชาติ ทั้งจากโรงพยาบาลพระมงกุฎเกล้า โรงพยาบาลตำรวจ โรงพยาบาลสมเด็จพระปิ่นเกล้า และโรงพยาบาลทหารผ่านศึก มารับพระราชทานเลี้ยง ณ ศาลาดุสิดาลัย สวนจิตรลดา พระราชวังดุสิต พร้อมกันนั้น ได้ทรงพระกรุณาโปรดเกล้าฯ ให้เชิญผู้มีจิตกุศลเป็นจำนวนมากมาร่วมในงาน
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง, พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น), สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จเจ้าฟ้าฯ กรมพระศรีสวางควัฒน วรขัตติยราชนารีมีพระราชปฏิสันถารพร้อมกับพระราชทานของขวัญแก่ทหารที่บาดเจ็บพิการทุกคน วันนั้นเองถือเป็นวันก่อตั้งมูลนิธิสายใจไทย ได้พระราชทานพระราชทรัพย์ส่วนพระองค์จำนวนหนึ่งเป็นทุนเริ่มแรก พระเจ้าลูกเธอทุกพระองค์ และมีผู้มีจิตศรัทธาที่ได้เข้าเฝ้าทูลละอองธุลีพระบาทก็ได้ร่วมโดยเสด็จพระราชกุศลด้วย
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงดำรงตำแหน่งเป็นองค์ประธานมูลนิธิ เนื่องจากทรงตระหนักดีว่า สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเป็นผู้มีพระทัยอ่อนโยน มีพระเมตตาเอาพระทัยใส่ในทุกข์สุขของผู้อื่นอยู่เสมอ และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงพระกรุณาโปรดเกล้าฯ รับมูลนิธิสายใจไทยไว้ในพระบรมราชูปถัมภ์นับแต่นั้นเป็นต้นมา
วันสายใจไทย

หลังจากก่อตั้งมูลนิธิสายใจไทยฯ เพื่อให้มูลนิธิสายใจไทยฯ ได้ดำเนินต่อไป จึงมีการประชาสัมพันธ์ให้ประชาชนได้ทราบ และได้ร่วมช่วยเหลือผู้เสียสละต่อสู้เพื่อความมั่นคงของประเทศ โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มีพระราชดำรัสในวันสายใจไทย เมื่อวันที่ 2 เมษายน พ.ศ. 2519 ดังนี้
"2 เมษายน ของทุกปี ถือเป็นวันสายใจไทย ข้าพเจ้าจึงขอเชิญชวนพี่น้องประชาชนชาวไทย พร้อมใจกันบริจาคสมทบทุนมูลนิธิสายใจไทยฯ นี้ โดยส่งเป็นเงินได้ที่มูลนิธิสายใจไทยฯ"
ในวันสายใจไทยมีการจัดงาน "รวมใจเพื่อสายใจไทย" เชิญชวนให้คนไทยทุกหมู่เหล่าทั่วประเทศมาร่วมจำหน่ายสินค้า และนำรายได้โดยเสด็จพระราชกุศลสมทบทุนมูลนิธิสายใจไทยฯ"